钦定古今图书集成/明伦汇编/官常典/第656卷 > 《主簿》
## 钦定古今图书集成/明伦汇编/官常典/第656卷 > 《主簿》

汉、晋有之。自汉以来，皆令长自调用。至于隋，始置之。

唐主簿，上。辖赤县，置二人，他县一人。武德初，以流

外为之，高宗始以为品官。吏部选授，掌付事勾稽，省
署抄目，纠正县内非违。　宋朝开宝三年，诏诸县千
户以上置令、簿、尉，四百户以上置令、尉、令知主簿事；
四百户以下置簿、尉、主簿兼知县事。咸平四年，王钦
若言：“川、陕县五千户以上，请并置簿，自馀仍旧以尉兼。”从之。天禧五年，剑州、梓潼等各增主、簿。皇祐五年，
诏南川县置主簿；嘉祐五年，婺州义乌、永康、武义、浦
江四县置主簿。熙宁四年，陕西、河东沿边城寨置主
簿。